|  |
| --- |
|  |
| Pagėgių savivaldybės taryba**sprendimas****dėl SUTIKIMO PERIMTI VANDENTIEKIO IR KANALIZACIJOS TINKLUS IŠ AKCINĖS BENDROVĖS „TG INFRA“** |
| 2021 m. rugpjūčio 12 d. Nr. T-144Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Pagėgių savivaldybės turto ir valstybės turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2021 m. kovo 25 d. sprendimu Nr. T-59 „Dėl Pagėgių savivaldybės turto ir valstybės turto valdymo, naudojimo ir disponavimo juo tvarkos aprašo patvirtinimo“, 7.2 papunkčiu ir atsižvelgdama į akcinės bendrovės „LTG Infra“ generalinio direktoriaus 2021 m. birželio 30 d. raštą Nr. SD(LGI)-3071 „Dėl vandentiekio ir kanalizacijos tinklų perdavimo“, Pagėgių savivaldybės taryba

n u s p r e n d ž i a:

 1. Sutikti perimti Pagėgių savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį šiuo metu akcinės bendrovės „LTG Infra“ patikėjimo teise valdomą turtą:

 1.1. vandentiekio tinklus − vandentiekio liniją, kurios unikalus Nr. 4400-1661-8172, ilgis − 274,34 m (190,08 m ir 84,26 m), žymėjimas V, statybos metai − 2008, registro Nr. 44/1021379, adresu: Geležinkelio g. 7, Pagėgiai;

 1.2. nuotekų šalinimo tinklus − kanalizacijos liniją, kurios unikalus Nr. 4400-1661-8183, ilgis − 275,74 m (165,66 m ir 110,08 m), žymėjimas KF, statybos metai − 2008, registro Nr. 44/1021379, adresu: Geležinkelio g. 7, Pagėgiai.

 2. Įpareigoti Pagėgių savivaldybės administracijos direktorių Savivaldybės vardu pasirašyti šiame sprendime nurodyto turto perdavimo ir priėmimo aktą.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

Savivaldybės meras Vaidas Bendaravičius